CELEX: 32019R0926
Language: da
Date: 2019-06-03 00:00:00
Title: Kommissionens gennemførelsesforordning (EU) 2019/926 af 3. juni 2019 om tarifering af visse varer i den kombinerede nomenklatur

6.6.2019   
               
               
                  DA
               
               
                  Den Europæiske Unions Tidende
               
               
                  L 148/16
               
            
         KOMMISSIONENS GENNEMFØRELSESFORORDNING (EU) 2019/926
         af 3. juni 2019
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
                  
               
                     (2)
                  
                  
                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
                  
               
                     (3)
                  
                  
                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
                  
               
                     (4)
                  
                  
                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
         
         
            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 3. juni 2019.
            
               
                  På Kommissionens vegne
               
               
                  For formanden
               
               Stephen QUEST
               
                  Generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
      
         
            BILAG
            
                        Varebeskrivelse
                     
                     
                        Tarifering
                        (KN-kode)
                     
                     
                        Begrundelse
                     
                  
                        (1)
                     
                     
                        (2)
                     
                     
                        (3)
                     
                  
                        En vare, der måler ca. 160 × 54 × 38 cm, vejer ca. 1,5 kg og består af to sammensatte lag af tekstilstof med en indvendig polstring af celleplast. Den indvendige side af tekstilstoffet er belagt med plast.
                        Varen har en rygstøtte bestående af et sammenklappeligt stativ af metalstænger, der er delvist integreret i varen. En opbevaringspose er syet fast på kanten af rygstøtten. Rygstøtten kan justeres i højden ved hjælp af en strop med et lukkebeslag af plast.
                        Varen kan klappes sammen til transport eller opbevaring. Den har en bærestrop, der er syet fast på rygstøttens øverste hjørner, og den har et antal remme med burrelukke til at fastgøre rygstøtten til liggeunderlaget under transport eller ved opbevaring.
                        Den frembydes som en camping- eller strandmåtte.
                        Se billedet (*1).
                     
                     
                        6306 90 00 
                     
                     
                        Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur og teksten til KN-kode 6306  og 6306 90 00 .
                        Da tekstilmaterialet udgør størstedelen af overfladen, er tekstilmaterialet karaktergivende for varen, jf. almindelig tariferingsbestemmelse 3 b).
                        Varen er i henhold til sine objektive egenskaber (let vægt, overtrukket med plast med henblik på beskyttelse, kan hurtigt foldes ud og pakkes væk, og er nem at transportere) beregnet til midlertidig udendørs brug, f.eks. på campingpladser, stranden osv. (se også de forklarende bemærkninger til den kombinerede nomenklatur til underpos. 6306 90 00 ).
                        Tarifering af artiklen under pos. 9404  som sengeudstyr eller lignende, såsom madrasser, er udelukket, da varen ikke er beregnet til brug i senge og ikke svarer til en madras eller lignende.
                        Varen skal derfor tariferes under KN-kode 6306 90 00  som andet campingudstyr.
                     
                  
               (*1)  Billedet er kun vejledende.